Den nordjyske samfundsforsker Johannes Andersen har kastet sig ud i sangskriverkunsten.

Han er nok mest kendt for sine politiske analyser, men snart kan man opleve Johannes Andersen fra en lidt anden side. Han er nemlig snart aktuel med et nyt album "Mellem Skyernes Skygger". Johannes Andersen, der til daglig er lektor ved Aalborg Universitet, har selv skrevet alle sangene på albummet. Tidligere har man kunnet høre samfundsforskerens røst på dansksprogede fortolkninger af Bob Dylan-sange. - Det er en plade, der kredser om hverdagen, dens udfordringer og dens opmuntringer. Om drømmehuset på landet. Om de sidste dage på hospice. Og om en generende sten i en sko, siger Johannes Andersen til Gaffa. Du kan lytte til en af sangene, "Døde Grise På Min Vej", lige her .